สวัสดีค่ะ คือหนูก็ไม่รู้จะเรียกว่ายังไงคือก่อนหนูเป็นประจำเดือนก็มีตกขาวเป็นเมือก สีน้ำตาลออกมา ค่ะ ละพอมีประจำเดือนรู้สึกว่าประจำเดือนมาข้นๆและค่อยๆเป็นสีจางๆ หลังจากหมดประจำเดือนก็กลายเป็น น้ำสีน้ำตาลอีก แต่มันมีก้อนคลายแป้งเปียกน้ำอยู่ด้วยอะค่ะ แต่ตอนนี้มันเริ่มเป็นสีชมพูอ่อนๆแล้ว อยากทราบว่าหนูมีความผิดปกติอะไรรึเปล่าค่ะ หนูทานยาฆ่าเชื้อร่วมด้วยเพราะว่าก่อนหน้านี้หนูมีอาการตกขาวผิดปกติด้วยค่ะ
สวัสดีค่ะ การมีตกขาวสีน้ำตาลปนออกมาระหว่างรอบเดือน อาจเป็นความผิดปกติที่อาจเกิดจาก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูก-มีภาวะรังไข่ทำงานสร้างฮอร์โมนไม่สมดุล ทำให้มีเลือดออกผิดปกติแนะนำไปพบสูตินรีแพทย์ค่ะ เพราะการเลือดออกทางช่องคลอดที่ไม่ใช่ประจำเดือนเป็นภาวะผิดปกติ ต้องหาสาเหตุและแก้ไขค่ะ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์